שברון (חברה)

תאגיד שברון (באנגלית: Chevron Corporation) הוא תאגיד רב-לאומי אמריקאי, העוסק באנרגיה, הפעיל ביותר מ-180 מדינות. התאגיד נקרא בעבר "סטנדרד אויל של קליפורניה", מטה החברה ממוקם בעיר סן רמון שבקליפורניה. שברון מעורב בכל תעשיית אנרגיית הגז, נפט והגיאותרמית. כולל חיפוש נפט, הפקה וזיקוק, שיווק והפצה, ייצור ומכירת כימיקלים וייצור חשמל. שברון היא אחת מהחברות הגדולות בעולם, וממוקמת במקום שלישי בדירוג החברות של כתב העת Fortune לשנת 2014. ב-5 באוקטובר 2020 סיימה חברת שברון את רכישת חברת נובל אנרג'י בעסקת חילופי מניות בסכום שנאמד בכ-4.2 מיליארד דולר. בעקבות זאת היא מחזיקה בכ-25% מהזכויות בקידוח הגז "תמר" ובכ-40% מקידוח "לווייתן". בנובמבר 2022 מניית החברה הגיעה לשיא כל הזמנים, שווי החברה נסק ל-336 מיליארד דולר. אזורי הפעילות המשמעותיים ביותר של החברה הם בחוף המערבי של ארצות הברית, חוף המפרץ של ארצות הברית, דרום-מזרח אסיה, קוריאה הדרומית, אוסטרליה ודרום אפריקה. ב-2010 מכרה החברה 3.1 מיליון חביות בממוצע ביום של מוצרים כמו דיזל, בנזין ודלק סילוני. אזור פעילות משמעותי נוסף של התאגיד הוא אגן פרמיאן שבמערב טקסס. בנובמבר 2018 הודיע התאגיד על הצטרפותו לקבוצת "השותפות האסטרטגית של פרמיאן". קבוצה זו כוללת 17 חברות נפט הפועלות באגן, והיא שמה לה למטרה לשתף פעולה עם גורמי ממשל, ארגונים ללא כוונת רווח ועסקים מקומיים על מנת לטפל בבעיות תעסוקה ודיור, במיסוי הגבוה על שירותי הבריאות ובבעיות התנועה הנגרמות בין היתר בשל פעילותן של חברות הנפט וביניהן שברון. שברון פועלת גם בישראל ומפעילה את אסדת הקידוח במאגר תמר ואסדת הקידוח במאגר לוויתן. בשבוע הראשון לפעילותה, עצרה את הזרמת הגז ממאגר תמר. על פי פרסומים בכתב העת המדעי Energy Strategy Reviews וב-NS Energy פעילות האנרגיה המתחדשת של שברון היא שולית וזניחה ביחס לפעילותה המסורתית בתחום הנפט והגז. בהתאם לפרסומים אלו אין לשברון מטרה, חזון או תוכנית למעבר לאנרגיה מתחדשת. ב-16 במרץ 2021 הוגשה בארצות הברית תלונה כנגד שברון על פרסום מתמשך ושיטתי שמטרתו להטעות את הציבור. הטענה המרכזית היא שהפרסומים של שברון מייצרים מצג שווא של חברה העוסקת באנרגיה נקיה ומתחדשת, כאשר בפועל, בין השנים 2010 ועד 2018, שברון השקיעה רק 0.2% באנרגיה מתחדשת. טענות דומות הועלו גם בישראל כנגד הקמפיין הפרסומי של שברון תחת הכותרת "חברת האנרגיה האנושית". מחקר של המכון לאחריות אקלימית (Climate Accountability Institute) אשר פורסם בעיתון הגרדיאן מראה שפרט לחברת נפט סעודית, אין אף חברה שפלטה יותר גזי חממה משברון. על פי המחקר, שברון אחראית לפליטות של למעלה מ-43 מיליארד טון של גזי חממה. שברון, כמו מספר חברות גז ונפט גדולות נוספות, נאלצת להתגונן מול סדרה של תביעות משפטיות לתשלום פיצוי על נזקי שינויי אקלים (עליית מפלס פני הים, בצורות, שריפות, שיטפונות ועוד). הטענה המשותפת לתביעות אלו היא שחברת שברון ידעה, כבר לפני 50 שנה ויותר, את ההשלכות המסוכנות לפעילותה ולמרות זאת, השקיעה כסף רב דווקא בהסתרת המידע מהציבור והפצת ספק וחוסר אמון במדע, כל זאת ע"מ שהכנסותיה לא יפגעו. בין הגופים שתובעים את שברון ניתן למצוא את ניו-יורק, דלאוור, רוד איילנד ועוד. אחד מבתי ההשקעה הגדולים, המנהל כ-90 מיליארד דולר, החליט להיפטר ממניות חברת שברון, ומספר חברות נפט וגז נוספות, בגלל השימוש שעשו בכוחן על מנת לעכב צעדים למניעת משבר האקלים. ב-2003 הוגשה בבית משפט באקוודור תביעה נגד שברון על ידי תושבים מקומיים על סך 28 מיליארד דולר. התושבים האשימו שהשלכת 18 מיליארד גלון אמריקאים (68,000,000 מטר מעוקב) של מי תוצר לתוך נהר האמזונס גרמה למחלות והרס יערות ונהרות. מחברת שברון נמסר שהם סיימו את הניקיון של הזיהום שנגרם על ידי טקסקו (חברת בת של שברון), שהזיהום הוא למעשה כתוצאת מפעילות של חברת נפט של אקוודור, ושההסכמים ב-1998 עם ממשלת אקוודור פוטרים את החברה מכל התחייבות. ב-2011 זכו תושבי אקוודור בתביעה ע"ס 8.6 מיליארד דולר, בשל טענתם לאבדן יבולים וחיות משק ועלייה בשיעורי מחלת הסרטן. המתלוננים אמרו שאין בסכום די כדי לפצות על הנזק שנגרם על ידי החברה. אחרי פניות נוספות לבית המשפט גדל הסכום שניתן לתושבים ל-18 מיליארד דולר, ובעקבות כך שברון הגישה ערעור נוסף לבית הדין הלאומי לצדק של אקוודור. הערעור נדחה. תביעה זו נחשבת לפעם הראשונה שבה תושבים מקומיים תבעו בהצלחה חברה בין-לאומית במדינה שבה התרחש הזיהום. חברת שברון כינתה את התביעה "מזימת סחיטה" וסירבה לשלם את הקנס. בנובמבר 2013 החליט בית הדין הבין-לאומי לבוררות בעד שברון וחברת הבת שלה, חברת הנפט טקסקו. בית הדין מצא את שברון לא אשמה בנוגע לתביעות בענייני סביבה באקוודור. במרץ 2014 קבע שופט בית המשפט המחוזי בארצות הברית לואיס א. קפלן (Lewis A. Kaplan) שעורך הדין הראשי של תושבי אקוודור, סטיבן דונציגר (Steven Donziger), עשה שימוש ב"אמצעים מושחתים", כולל כפייה, שוחד, הלבנת מזומנים ועברות נוספות, כדי להשיג את פסק הדין של 2011 באקוודור. אבל הוא לא פסק בנושא הבסיסי, קרי העניין הסביבתי. על אף שפסק דין בארצות הברית אינו משפיע על בית המשפט באקוודור, פסק הדין הזה חסם את האפשרות לתבוע נזיקין מחברת שברון בבתי דין בארצות הברית. סטיבן דונציגר עתר לבית המשפט ומאוחר יותר התברר שחברת שברון שילמה לעד מפתח בפרשה עבור עדותו, שהודה שהייתה כוזבת. באפריל 2015 משמר האמזונאס פרסמו סרטי וידאו שהגיעו על פי הדיווח מחושף שחיתויות בתוך שברון. בסרטונים ניתן לראות עובדים ויועצים המאתרים זיהומי נפט באתרים בחלק האמזונס שבתחומי אקוודור – שלטענת שברון נוקו שנים קודם לכן. סרטי וידאו אלו הוכרו כלגיטימיים על ידי הייעוץ המשפטי של שברון שאף דרשו לקבל אותם בחזרה. אך לטענת החברה, סרטי הווידאו מראים בדיקות שגרתיות להגדרת היקף בורות נפט. החברה טענה גם שאין אפשרת לקבוע על פי הסרטים אם האתרים הנראים בהם הם באחריות שברון או באחריות שותפתה לשעבר – Petroecuador. לפי ארגון שומרי האמזונס סרטי הווידאו כוללים מפה המאשרת שהאתרים המדוברים אכן שייכים לשברון ויש בהם ראיונות עם כפריים החיים בשטח שבאחריות שברון. בספטמבר 2018, פסק בין דין בין-לאומי לטובת שברון, וקבע שאקוודור הפרה את התחייבויותיה באמנות בין-לאומיות שונות. בית הדין קבע שהקנס בגין זיהום, ע"ס 9.5 מיליארד דולר, שהשית בית המשפט העליון של אקוודור על חברת שברון "התקבל באמצעות מרמה, שוחד ושחיתות והתבסס על טענות שכבר יושבו על ידי הרפובליקה של אקוודור שנים קודם לכן". היועץ המשפטי של אקוודור מתכוון לפנות לבית הדין הבין-לאומי, ואמר "מטריד אותי שבית הדין מבקש מהמדינה לבטל פסק דין שניתן באחד מבתי המשפט שלה כחלק מסכסוך בין שני גורמים פרטיים". שברון ממשיכה לנצל נפט מאזור האמזונס. בתי הזיקוק של El Segundo (קליפורניה), Pascagoula (מיסיסיפי), וריצ'מונד (קליפורניה), מעבדים כולם נפט מהאמזונס. ב-2015 El Segundo היה בית הזיקוק הגדול ביותר בארצות הברית, ועיבד 54,463 חביות ביום. ב-2006 הפעילויות של שברון באפריקה היו נתונות לביקורת כלקויות מבחינה סביבתית על ידי נציגים של 130 קהילות, חוקרים, עיתונאים ופעילים ניגריים. ב-2002 דרשה אנגולה 2 מיליון דולר כפיצויים על דליפות נפט שנגרמו לכאורה על ידי שברון, הפעם הראשונה שהיא קנסה תאגיד בין-לאומי הפועל במימיה. שברון נתבעה על זיהום שחרג מהמותר על פי חוק אוויר נקי בארצות הברית. ב-16 אוקטובר 2003 הגיעה לפשרה על הוצאה של כ-275 מיליון דולר לטובת התקנת ציוד ושימוש בטכנולוגיה עדכנית ב-5 בתי זיקוק. שדרוג זה צפוי להפחית את פליטות אוויר המזהמות בכ-10,000 טון בשנה. ב-2000 שילמה שברון קנס של 6 מיליון דולר, וזאת בנוסף לסיוע במימון מרפאה לטיפול בנזקי זיהום אוויר ופעולות נוספות בסך כולל של מיליון דולר. הקנס והתשלומים הנוספים היו תוצאה של הפעילות של שברון באל סגונדו, קליפורניה. מדיה וקבצים בנושא שברון בוויקישיתוף אתר האינטרנט הרשמי של שברון – ישראל אתר האינטרנט הרשמי של שברון (באנגלית) אתר האינטרנט הרשמי של שברון (באנגלית) אתר האינטרנט הרשמי של שברון (בספרדית) שברון, באתר אנציקלופדיה בריטניקה (באנגלית) שברון, ברשת החברתית פייסבוק שברון, ברשת החברתית אקס (טוויטר) שברון, ברשת החברתית אינסטגרם מידע עסקי על חברת שברון באתרים Yahoo! Finance • MarketWatch • CNN Money • Bloomberg Business (באנגלית) שברון, בגוגל פיננסים שברון, באתר Crunchbase (באנגלית) שברון, באתר EDGAR של הודעות ל-SEC (באנגלית) יעל געתון, הגרינווש באקדמיה: חברות נפט וגז יממנו מרכז לחקר הסביבה באוניברסיטת חיפה, באתר שקוף, 8 באוגוסט 2023. ליאור גוטמן, שברון למשרד האנרגיה: הושלמה רכישת נובל אנרג'י, באתר כלכליסט, 5 באוקטובר 2020 רויטרס, חברות הנפט יתרמו 100 מיליון דולר כדי לסייע לטקסס וניו מקסיקו, באתר TheMarker‏, 19 בנובמבר 2018 ערן אזרן, השבוע הראשון של שברון בישראל: סגרה את הברז - ועצרה את הזרמת הגז מתמר, באתר TheMarker‏, 6 באוקטובר 2020 "Energy Strategy Reviews". EnergyNewsBulletin.net. נבדק ב-25 במרץ 2021. {{cite news}}: (עזרה) How the 6 major oil companies have invested in renewable energy projects, NS Energy, ‏16 בינואר 2020 Chevron faces unprecedented complaint over misleading consumers on climate action, Global Witness, ‏16 במרץ 2021 (באנגלית) עדי וולפסון, החלום ושברון, באתר העין השביעית, 27 באוקטובר 2020 Matthew Taylor, Jonathan Watts, Revealed: the 20 firms behind a third of all carbon emissions, The Guardian, ‏9 באוקטובר 2019 גרדיאן, חברות נפט ידעו לפני עשורים על הנזק הבריאותי שבדלקי מאובנים והסתירו זאת, באתר הארץ, 29 במרץ 2021 Dino Grandoni, States and cities scramble to sue oil companies over climate change, The Washington Post, ‏15 בספטמבר 2020 Benjamin Franta, Chevron Evades Questions About its History of Climate Disinformation, Union of Concerned Scientists, ‏10 ביוני 2019 (באנגלית) State Suits Against Oil Companies, State Energy & Environmental Impact Center at NYU School of Law (באנגלית) Jillian Ambrose, Major investment firm dumps Exxon, Chevron and Rio Tinto stock, The Guardian, ‏24 באוגוסט 2020 Paul Barrett, Top U.S. Law Firms Battle in Chevron's Pollution Case, Bloomberg, ‏15 בינואר 2013 Texaco faces $1bn lawsuit, BBC News, ‏22 באוקטובר 2003 (באנגלית) Chevron fined for Amazon pollution by Ecuador court, BBC News, ‏15 בפברואר 2011 (באנגלית) Leading article: Ecuador: finally, the polluter is commanded to pay, The Independent, ‏16 בפברואר 2011 Ecuador plaintiffs say Chevron ruling falls short, Reuters, ‏15 בפברואר 2011 Chevron fails to block $18 billion Ecuador judgment, Reuters, ‏9 באוקטובר 2012 "Chevron gets one up on Ecuador". EnergyNewsBulletin.net. נבדק ב-25 במרץ 2021. {{cite news}}: (עזרה) Sharon Lerner, How the Environmental Lawyer Who Won a Massive Judgment Against Chevron Lost Everything, The Intercept, ‏29 בינואר 2020 Eva Hershaw, Chevron’s Star Witness Admits to Lying in the Amazon Pollution Case, VICE, ‏26 באוקטובר 2015 (באנגלית) Paul Paz y Miño, Chevron Executives Misused Millions of Shareholder Dollars To Bribe a Witness in Violation of U.S. Federal Law, Huffpost, ‏1 ביוני 2017 (באנגלית) "Letter Showing Chevron Asked for Videos Back" (PDF). "Videos Suggest Cover-up of Amazon pollution – Al Jazeera America". Karan Nagarkatti, Gary McWilliams, International tribunal rules in favor of Chevron in Ecuador case, Reuters, ‏7 בספטמבר 2018 Zuckerman, Adam; Koenig, Kevin (2016). "From Well to Wheel: The Social, Environmental, and Climate Costs of Amazon Crude" (PDF). Amazon Watch. "Chevron, Oil Pollution, and Human Rights". AfricaResource.com. 30 באוקטובר 2006. אורכב מ-המקור ב-30 באוקטובר 2006. {{cite web}}: (עזרה) Angola fines Chevron for pollution, BBC News, ‏1 ביולי 2002 (באנגלית) "U.S. Announces Clean Air Settlement with Chevron U.S.A." Department of Justice. 16 באוקטובר 2003. נבדק ב-25 במרץ 2021. {{cite web}}: (עזרה) "Chevron Agrees to Record $7 Million Environmental Settlement". Department of Justice. 11 באוגוסט 2000. נבדק ב-25 במרץ 2021. {{cite web}}: (עזרה)